અંગ્રેજોએ સૌથી વધારે અન્યાય ‘આર’ને કર્યો છે.વહેલો ઉઠીને તે સહુની પહેલો આવી જાય તો જ બોલવાનો.(રીંગ,રોઝ વ.)રસ્તામાં કોઈ મળ્યું અને જ...રાક મોડું થયું આ શિસ્તપાલનની અતિ આગ્રહી અંગ્રેજ પ્રજા તેનાં પાર ચોકડી મારી દે.ઘડીક મોડું થાય તેમાંતો અકરી સજા થાય. ત્રણ નંબરનો અક્ષર જો ‘ર’ હોય તો રનો અ જેવું ક્યાંક થાય.અ પણ ચોખ્ખો ન બોલાય. ‘પરફેક્ટ’ને ‘પફેક્ટ’ કહેવાનું. ‘પોર્ટર’નો રેફ ઉડાવી દેવાનો.અને ગાર્ડનરમાં તો કલગી અને પૂંછડી બંને ઉડાડી દેવાના.વ્યવસ્થિત અને કડક હેડમાસ્તરની જેમ દરેક વખતે શિક્ષા કરવાની. ક્યારેય રહેમરાહે તેની સામે જોવાનું જ નહી ને.જોકે આપણા બંધુઓ અને ભગિનીઓ પહેલાં-છેલ્લાનો ભેદ રાખ્યા વિના બધાં આર બોલીએ જ છીએ.મને સો ટકા ખાતરી છે કે અંગ્રેજીનો ર સજીવન થાય તો પોતાને સ્થાન અને માન આપનાર ગુજરાતનિ કદરદાન પ્રજા પર સમરકંદ અને બુખારા સોરી બીગ બેન.ટેમ્સ અને શેક્સપીઅરનાં સ્મારક સહિતનું લંડન ઓવારી જાય.